Emîne Şenyaşara ke di laj û mêrdeyê ci hetê merdimanê Wekîlê AKPyî Îbrahîm Halîl Yildizî ra ameybî qetilkerdene lajê xo Ferît Şenyaşarî reyde verê Edlîyeya Riha de Nobeta Edaletî rê dewam kena.
Roja 666. ya nobete de keyeyî hesabê xo yê medyaya dîjîtale de no mesaj pare kerd: ''Her çiqas rojdemê welatî ekonomî bibo zî meseleya bingeyîne bêedaletî ya. Zemê meşan zêdînayîşê enflasyonî ra ber faydeyê çîyêkî nêkeno. Çareserîye edalet, demokrasî û xurtkerdişê meclîsî yo.''
